Document ID: /roh_data/filtered/fineweb-2-filterrobots_roh.jsonl.gz/15517

Cun ina pluna da fotografias, notizias e raquints ha la giuvna pudì realisar in’exposiziun da l’istorgia nautica dals Gianis che ha gia ina tradiziun sur trais generaziuns. A maun da tablas vegnan ils visitaders da l’exposiziun infurmads davart il svilup che l’interpresa ha fatg durant l’ultim tschientaner.
Da la simpla bartga da remblar al bastiment motorisà
Entant ch’il non da Franco Giani transportava ils giasts sur il Lai da Segl anc cun ina bartga da remblar, manischescha il «capitano» da 73 onns oz in bastiment motorisà tranter Segl e Malögia.
Quarta generaziun prest pronta
Sia figlia ch'ha organisà l’exposiziun nautica en la remisa da bartgas a la riva dal Lai da Segl, è da buna speranza ch’ella possia insacura succeder a ses bab sco quarta generaziun «al volante» – a la roda da manischar. Per entant circulescha anc ses bab regularmain tenor urari e beneventa cun paucs pleds ils passagers tranter Segl e Malögia.
RR actualitad 17:00